จะว่าไปผมก็ไม่ได้ทานชาไข่มุกมานานเหมือนกันครับ จนมาครั้งนี้แฟนผมซึ้งชอบทานชาไข่มุกมาก มาลองทานชาของร้าน Cha Cha Cha ผมจึงได้ลองไปด้วยครับ

ร้าน Cha Cha Cha สาขา Silom Complex อยู่ในโซนร้านอาหารชั้นใต้ดินของห้าง ร้านอยู่ข้างร้านรสนิยม ร้านเป็นเคาน์เตอร์เล็กขนาดไม่ใหญ่มาก ตามมาตราฐานร้านขายชาไข่มุกทั่วไป ทางร้านมีโต๊ะนั่ง 1 ตัว และที่นั่งประมาณ 6 ที่ บริเวณข้างร้านไว้บริการ ส่วนมากลูกค้าจะใช้เพื่อนั่งรอหรือวางข้าวของระหว่างรอครับ พนักงานมีกัน 2 คน บริการมาตราฐานดี ส่วนชาก็รอไม่นานครับ

ทางร้านมีเมนูเครื่องดื่มหลายแบบเลยครับ ทั้ง ชานม ชาไทย ชาเขียว และยังมีเครื่องดื่มอื่นๆนอกจากชาอีกด้วย (ลองดูจากเมนูนะครับ) นอกจากนี้ยังมี Topping ให้เลือกใส่เพิ่มอีก 9 แบบ ในราคา 10 บาทครับ รายการ Topping มี (พีนัทครัมเบิล , เฉาก็วยไต้หวัน , อัลมอนด์ , โอริโอ , บุก , อโลเวร่า , เยลลี่ปีโป้ , พุดดิ้งโฮมเมด และ ภูเขาไฟ)

ครั้งนี้ผมเลือกทานแบบเบสิคครับ คือ ชานมไข่มุก 39 บาท ... รสชาติมาตราฐานชานมไข่มุกที่มีขายตามห้างทั่วไปครับ ไข่มุกเคี้ยวมันดีไม่เหนียว ส่วนชาก็จะมีรสหวานนำมาก่อนรสชา มีกลิ่นหอมของชานม รสชาติดี เวลาเหนื่อยๆพอได้ทานก็สดชื่นดีครับ